กูรูอัพเป้า DTAC แตะ 101 บ.รับผลบวก Window Dressing-ปันผลยังน่าสนใจ
DTAC ณ เวลา 10.43 น.อยู่ที่ 83.35 บาท บวก 0.25 หรือ 0.30% มูลค่าการซื้อขาย 16.31 ล้านบาท โดยราคาหุ้นเปิดตลาดที่ 83.00 บาท ระหว่างวันมีการปรับตัวขึ้นไปแตะระดับสูงสุดที่ 83.25 บาท และแตะระดับต่ำสุดที่ 82.75 บาท ขณะที่ดัชนีหุ้นไทยโดยรวมบวก 0.14%
25 มี.ค. 2558

ผู้สื่อข่าวรายงานว่า ราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.43 น.อยู่ที่ 83.35 บาท บวก 0.25  หรือ 0.30% มูลค่าการซื้อขาย 16.31 ล้านบาท โดยราคาหุ้นเปิดตลาดที่ 83.00 บาท ระหว่างวันมีการปรับตัวขึ้นไปแตะระดับสูงสุดที่ 83.25 บาท และแตะระดับต่ำสุดที่ 82.75 บาท ขณะที่ดัชนีหุ้นไทยโดยรวมบวก 0.14%

บล.ฟิลลิป ระบุในบทวิเคราะห์ (25 มี.ค.) ว่า แนะนำ “ซื้อ” DTAC ราคาเป้าหมาย 101.00 บาท/หุ้น โดยคาดกำไรจะดีขึ้นในครึ่งปีหลัง จากการลงทุนโครงข่ายในไตรมาส 4/57 ประมาณ 4,000 ล้านบาท และในไตรมาส 1/58  อีกประมาณ 6,000 ล้านบาท ทำให้ทางบริษัทมีต้นทุนการดำเนินงานที่เพิ่มขึ้น รวมทั้งค่าเสื่อมราคา
ขณะที่อัตราการใช้บริการไม่ได้เพิ่มขึ้นมากนัก ARPU ลดลง ดังนั้นจึงประเมินว่าในครึ่งปีแรกผลการดำเนินงานยังมีทิศทางที่อ่อนแอ แต่คาดในครึ่งปีหลังจะดีขึ้น หลังจากที่การลงทุนโครงข่ายเสร็จสมบูรณ์ การใช้งานมีประสิทธิภาพมากขึ้น และมีการยกเลิกการใช้ Unlimited Data  ใน package ที่ออกใหม่ เน้นการเพิ่มลูกค้า Postpaid มากขึ้น
 